Ayiti, 29 janvye 2019
madi 29 janvye 2019
Ayiti: Lapolis Repran kontwòl zòn Montrouis a
Ayiti-Sekirite: Lapolis pran kontwòl zòn nan Montrouis kote yon dezòd te lakoz 3 polisye blese ak 3 machin boule, selon pòt pawòl adjwen lapolis la Gary Derosier.
Ayiti: Lapolis Anonse Kèk Gwo Mezi pou Konbat Fenomèn Ensekirite a
4 polisye pedi lavi yo depi lane 2019 la komanse. Ankèt ki louvri sou zak sa yo montre gen polisye ki ta enplike nan asasinay pwòp konfrè yo. Konsa, Direksyon polis la pran dispozisyon pou korije sitiyasyon sa a. Yon repòtaj Florence Lisené depi Pòtoprens.
Ayiti-Okay-Sante: Yon Aparèy Dimajri pou Operasyon Lè Moun Gen Zo Kase
Lopital Okay la resevwa yon don aparèy dimajri ki pral pèmèt doktè yo fè moun ki gen zo kase operasyon pi fasil. Detay ak Jean E. Eliscar depi Okay.
Ayiti: Lapolis Mete Anba Kòd 4 Prezime Kidnapè
Lapolis ann Ayiti rive derasine yon rezo kidnapè, ki dapre otorite, ap ransone popilasyon epi asasine viktim malgre paran yo anpil fwa fosè vèse gwo sòm lajan pou liberasyon yo. Plis detay ak Dieuseul Junior Louis depi Pòdpè.
Aktyalite a pou lendi 28 janvye 2019 la. Ayiti, lapolis mennen yon operasyon nan nòdwès kote li arete 4 moun. Etazini: Prezidan Trump menase pou l refèmen gouvènman federal la si l pa jwenn kòb pou l konstrui miray ant Etazini ak Meksik la. Venezuela. Nicolas Maduro rejte demand pou nouvo eleksyon.